DA Den Europæiske Unions Tidende L 98/32

KOMMISSIONENS BESLUTNING

af 16. februar 2005

om godkendelse på Det Europæiske Fællesskabs vegne af ændringer af bilagene til aftalen mellem Det Europæiske Fællesskab og Canadas regering om sundhedsforanstaltninger i samhandelen med levende dyr og animalske produkter

(meddelt under nummer K(2005) 336)

(EØS-relevant tekst)

(2005/306/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets afgørelse 1999/201/EF af 14. december 1998 om indgåelse af aftalen mellem Det Europæiske Fællesskab og Canadas regering om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter (1), særlig artikel 4, stk. 3, og

ud fra følgende betragtninger:

(1) I henhold til aftalen mellem Det Europæiske Fællesskab og Canadas regering om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter (i det følgende benævnt »aftalen«) er der mulighed for at anerkende ligestilling af sundhedsforanstaltninger, efter at den eksporterende part objektivt har godtgjort, at dens foranstaltninger har det beskyttelsesniveau, som den importerende part finder passende. Der er konstateret og med Canada aftalt ligestilling af dyresundhedsforanstaltninger vedrørende tyresæd samt af folkesundhedsforanstaltninger vedrørende svinekød. Aftalen om ligestilling er indgået på et gensidigt grundlag.

(2) For så vidt angår ligestilling med EU's bestemmelser før og efter slagtning i forbindelse med den canadiske eksport af svinekød, skal definitionen af slagtesvin og andre hygiejnekrav tages op til revision, når EU's nye fødevarehygiejneforordninger finder anvendelse. For så vidt angår ligestilling i forbindelse med EU's eksport af svinekød til Canada, skal visse bestemmelser ligeledes tages op til revision, når Canadian Meat Inspection Regulation ændres.

(3) Den fælles forvaltningskomité for aftalen fremsatte på sit møde den 16. og 17. februar 2004 en henstilling om fastsættelse af ligestilling for tyresæd og svinekød. På samme møde anbefalede komitéen en ajourføring af henvisninger til EU-lovgivningen og den canadiske lovgivning i bilagene til aftalen. På sit møde den 16. og 17. juli 2003 fremsatte komitéen på grundlag af nylige ændringer af den canadiske lovgivning en henstilling om i bilag V til aftalen at slette fodnote B, afsnit I, punkt 2, vedrørende automatisk temperaturregistrering i lagerrum til opbevaring af frosset fisk og ikke-håndbetjente håndvaske i forarbejdningsområder. På samme møde fremsatte komitéen på grundlag af Fællesskabets erfaringer med import af visse canadiske fisk og fiskeprodukter fra Canada samt af hensyn til dyrevelfærden en henstilling om at nedsætte hyppigheden af den identitetskontrol og fysiske kontrol, som EF gennemfører i forbindelse med import af sådanne sendinger.

(4) Som følge af disse henstillinger bør de relevante dele af bilag V og bilag VIII til aftalen ændres.

(5) I henhold til aftalens artikel 16, stk. 3, skal ændringer af bilagene aftales ved en brevveksling mellem parterne.

(6) Disse ændringer bør godkendes på Fællesskabets vegne.

(7) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET FØLGENDE BESLUTNING:

Artikel 1

I overensstemmelse med henstillingerne fra den fælles forvaltningskomité, der er nedsat ved artikel 16 i aftalen mellem Det Europæiske Fællesskab og Canadas regering om sundhedsmæssige foranstaltninger i samhandelen med levende dyr og animalske produkter, godkendes ændringerne af bilag V og bilag VIII til aftalen på Det Europæiske Fællesskabs vegne. Aftalen med Canadas regering i form af brevveksling, som omfatter ændringerne af bilagene til aftalen, er knyttet til denne beslutning.

Artikel 2

Generaldirektøren for sundhed og forbrugerbeskyttelse bemyndiges til at undertegne aftalen i form af brevveksling med bindende virkning for Fællesskabet.

Artikel 3

Denne beslutning er rettet til medlemsstaterne.

Udfærdiget i Bruxelles, den 16. februar 2005. På Kommissionens vegne Markos KYPRIANOU Medlem af Kommissionen

(1) EFT L 71 af 18.3.1999, s. 1.

AFTALE I FORM AF BREVVEKSLING

med Canadas regering om ændringer af bilag V og bilag VIII til aftalen mellem Det Europæiske Fællesskab og Canadas regering om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter

Bruxelles, den 7. marts 2005

Hr.

Under henvisning til artikel 16, stk. 2 og 3, i aftalen mellem Det Europæiske Fællesskab og Canadas regering om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter, indgået i Ottawa den 17. december 1998, i det følgende benævnt »aftalen«, foreslås det, at bilag V og bilag VIII til aftalen i henhold til henstillingerne fra den fælles forvaltningskomité, der er nedsat ved artikel 16, stk. 1, i aftalen, ændres således:

1) Tabellen i punkt 3 vedrørende sæd i bilag V til aftalen affattes som angivet i tabellen i tillæg I.

2) Tabellen i punkt 6 vedrørende fersk kød i bilag V til aftalen affattes som angivet i tabellen i tillæg II.

3) Fodnote A i bilag V til aftalen affattes som angivet i tillæg III.

4) Fodnote B, afsnit I, punkt 2, i bilag V til aftalen udgår.

5) Bilag VIII til aftalen affattes som angivet i tillæg IV.

Jeg har den ære at foreslå, at såfremt dette brev med tilhørende tillæg kan accepteres af Deres regering, skal dette brev og Deres bekræftelse heraf tilsammen udgøre en aftale mellem Det Europæiske Fællesskab og Canada, som træder i kraft på datoen for Deres svar.

Modtag, hr., forsikringen om min mest udmærkede højagtelse.

For Det Europæiske Fællesskab Robert MADELIN Generaldirektør for Sundhed og Forbrugerbeskyttelse

Bruxelles, den 15. marts 2005

Hr.

Jeg har den ære hermed at anerkende modtagelsen af Deres brev af 7. marts 2005 med følgende ordlyd:

»Hr.

Under henvisning til artikel 16, stk. 2 og 3, i aftalen mellem Det Europæiske Fællesskab og Canadas regering om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter, indgået i Ottawa den 17. december 1998, i det følgende benævnt »aftalen«, foreslås det, at bilag V og bilag VIII til aftalen i henhold til henstillingerne fra den fælles forvaltningskomité, der er nedsat ved artikel 16, stk. 1, i aftalen, ændres således:

1) Tabellen i punkt 3 vedrørende sæd i bilag V til aftalen affattes som angivet i tabellen i tillæg I.

2) Tabellen i punkt 6 vedrørende fersk kød i bilag V til aftalen affattes som angivet i tabellen i tillæg II.

3) Fodnote A i bilag V til aftalen affattes som angivet i tillæg III.

4) Fodnote B, afsnit I, punkt 2, i bilag V til aftalen udgår.

5) Bilag VIII til aftalen affattes som angivet i tillæg IV.

Jeg har den ære at foreslå, at såfremt dette brev med tilhørende tillæg kan accepteres af Deres regering, skal dette brev og Deres bekræftelse heraf tilsammen udgøre en aftale mellem Det Europæiske Fællesskab og Canada, som træder i kraft på datoen for Deres svar.«

Jeg har den ære at bekræfte, at det ovenfor anførte kan accepteres af min regering, og at Deres brev samt dette brev med tilhørende tillæg, hvis engelske og franske version har samme gyldighed, udgør en aftale om ændring af aftalen mellem Canada og Det Europæiske Fællesskab, således som De har foreslået. Aftalen træder i kraft på datoen for dette brev.

Modtag, hr., forsikringen om min mest udmærkede højagtelse.

For Canadas regering Jeremy KINSMAN Canadas ambassadør ved EU

TILLÆG I

»3. Sæd Produkt EF's eksport til Canada Canadas eksport til EF Samhandelsbetingelser Ligestilling Særlige betingelser Foranstaltninger Samhandelsbetingelser Ligestilling Særlige betingelser Foranstaltninger EF-normer Canadiske normer Canadiske normer EF-normer Dyresundhed — Kvæg 88/407/EØF H of A Act and Regs. Ja 1 Tyrestationer, der er klinisk fri for paratuberkulose EF anmoder Canada om at revidere den særlige betingelse om, at tyrestationer skal være klinisk fri for paratuberkulose H of A Act and Regs. 88/407/EØF 94/577/EF Ja 1 Underafsnit (1.5.6) om EBL og (3.6.6) om IBR i afsnit 15.4.1 i Artificial Insemination Program, udgave fra marts 2004 Canada anmoder EF om: I) at begrunde kravet om, at alle tyre i en godkendt samlecentral skal være IBR/IPV-seronegative Permit conditions DC Manual of Procedures, Sec. 15 — Får/geder 92/65/EØF H of A Act and Regs. E Canada har til hensigt at fastsætte generiske betingelser H of A Act and Regs. 92/65/EØF Ja 3 Canada anmoder EF om: I) at samordne de dyresundheds-mæssige betingelser for import II) at ophæve kravet om mycoplasmatest (hos kvæg) III) at acceptere regionalisering af bluetongue og EHD og ophæve testkravet IV) at ajourføre testkravet mht. MV/CAE til ELISA V) at ophæve kravet om test efter indsamling for MV/CAE Permit conditions DC Manual of Procedures, Sec. 15 — Svin 90/429/EØF H of A Act and Regs. E EF anmoder Canada om: I) at revidere kravet om seronegativitet for leptospirose II) at fastsætte generiske betingelser H of A Act and Regs. 90/429/EØF 2002/613/EF E Fodnote E Canada anmoder EF om: I) at samordne importen fra tredjelande II) at revidere kravet om, at alle orner skal undersøges for CSF og AD Permit conditions DC Manual of Procedures, Sec. 15 — Hunde 92/65/EØF H of A Act and Regs. E EF anmoder Canada om at fastsætte generiske betingelser H of A Act and Regs. 92/65/EØF Ja 3 Canada anmoder EF om at fremlægge attest — Katte 92/65/EØF (Ingen handel) 92/65/EØF«

TILLÆG II

»6. Fersk kød Produkt EF's eksport til Canada Canadas eksport til EF Samhandelsbetingelser Ligestilling Særlige betingelser Foranstaltninger Samhandelsbetingelser Ligestilling Særlige betingelser Foranstaltninger EF-normer Canadiske normer Canadiske normer EF-normer Dyresundhed — Drøvtyggere 2002/99/EF Forordning (EF) nr. 999/2001 H of A Act and Regs. Sec 40, 41 Ja 2 Oprindelsescertifikat H of A Act and Regs. 2002/99/EF Forordning (EF) nr. 999/2001 Ja 3 — Hovdyr 2002/99/EF H of A Act and Regs. Sec 40, 41 Ja 2 Oprindelsescertifikat H of A Act and Regs. 2002/99/EF Ja 3 — Svin 2002/99/EF H of A Act and Regs. Sec 40, 41 Ja 2 Oprindelsescertifikat H of A Act and Regs. 2002/99/EF Ja 3 Folkesundhed 64/433/EØF Meat Inspection Act and Regs. Food and Drugs Act and Regs. Consumer Packaging and Labelling Act and Regs. (hvis pakket til detailsalg) Canada Agricultural Products Act and Livestock and Poultry Carcass Grading Regs. (hvis oksekød) Ja 1 Visse bestemmelser skal revideres, når Meat Inspection Regulation bliver ændret Meat Inspection Act and Regs. Food and Drugs Act and Regs. Consumer Packaging and Labelling Act and Regs. (hvis pakket til detailsalg) Canada Agricultural Products Act and Livestock and Poultry Carcass Grading Regs. (hvis oksekød) 2002/477/EF Ja 1 Underafsnit (2) og (3) i afsnit 11.7.3 om Den Europæiske Union i kapitel 11 i Meat Hygiene Manual som foreskrevet i Canadas Meat Hygiene Directive (No 2005-3) (1) Bestemmelser før og efter slagtning, definitionen af slagtesvin og andre hygiejnekrav skal revideres, når EU's nye fødevarehygiejne-forordninger finder anvendelse.«

(1) http://www.inspection.gc.ca/francais/anima/meavia/mmopmmhv/chap11/eu-uef.shtml (fransk udgave), http://www.inspection.gc.ca/english/anima/meavia/mmopmmhv/chap11/eu-uee.shtml (engelsk udgave).

TILLÆG III

»FODNOTER Fodnote A Fersk kød, kødprodukter, fjerkrækød og vildtkød I. CANADAS EKSPORT TIL EF: 1. Kalvekød skal være afhudet. 2. Der må ikke anvendes klæde på slagtekroppe. 3. EF-bestemmelserne om modstrømskøling skal overholdes (direktiv 71/118/EØF). 4. EF-bestemmelserne om dekontaminering skal overholdes. II. EF'S EKSPORT TIL CANADA: 1. De canadiske bestemmelser om kontrol af fjerkræ efter slagtning skal overholdes.«

TILLÆG IV